Zmluva o dielo

„Projektová dokumentácia na sanáciu stavebných porúch, obnovu plavárne – ZŠ Pankúchova 4, Bratislava“

(ďalej len „**Zmluva**“) uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a § 65 a nasl. zákona č. 185/2015 Z.z. Autorský zákon v znení neskorších predpisov (ďalej len „**Autorský zákon**“)

medzi

|  |  |
| --- | --- |
| **1) Objednávateľom:** | **Mestská časť Bratislava – Petržalka** |
| so sídlom: | Kutlíkova 17, 852 12 Bratislava |
| IČO: | 00 603 201 |
| DIČ: | 2020936643 |
| zastúpeným: | Ing. Jánom Hrčkom, starostom |
|  |  |
| bankové spojenie: | Prima banka Slovensko, a.s |
| IBAN: | SK41 5600 0000 0018 0059 9001 |
|  |  |
| (ďalej len „**Objednávateľ**“) |  |
|  |  |
|  |  |
| A |  |
|  |  |
|  |  |
| **2) Zhotoviteľom:** | [•] |
| so sídlom: | [•] |
| IČO: | [•] |
| DIČ: | [•] |
| IČ DPH: | [•] |
| zapísaným v: | Obchodnom registri Okresného súdu [•] |
|  | Oddiel: [•], Vložka č.: [•] |
| zastúpeným: | [•] |
|  |  |
| bankové spojenie: | [•] |
| IBAN: | [•] |
|  |  |
| (ďalej len „**Zhotoviteľ**“) |  |
| (Objednávateľ a Zhotoviteľ spolu ďalej ako „**Zmluvné strany**“ alebo jednotlivo „**Zmluvná strana**“) |

**Preambula**

1. Objednávateľ na obstaranie predmetu tejto Zmluvy použil postup verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“), ktorého víťazom sa stal Zhotoviteľ.
2. Zhotoviteľ vyhlasuje, že je odborne kvalifikovaný a spôsobilý na vykonanie Diela ako je nižšie definované podľa platných právnych predpisov a noriem.
3. Objednávateľ má v pláne realizovať stavbu:

# „**Sanácia stavebných porúch, obnova plavárne – ZŠ Pankúchova 4, Bratislava**“ (ďalej len „**Stavba**“) a za týmto účelom má Objednávateľ záujem vypracovať a dodať projektovú dokumentáciu, ktorej vykonanie a prevod práv s ňou súvisiacich je predmetom tejto Zmluvy.

# **Článok I.**

**Predmet Zmluvy**

# Zhotoviteľ sa zaväzuje, že v súlade s touto Zmluvou a jej prílohami vykoná vo vlastnom mene a na vlastnú zodpovednosť pre Objednávateľa dielo „**Projektová dokumentácia na sanáciu stavebných porúch, obnovu plavárne – ZŠ Pankúchova 4, Bratislava**“, ktoré spočíva vo vypracovaní a odovzdaní projektovej dokumentácie na Stavbu v nasledovných stupňoch:

## Projekt pre stavebné povolenie Stavby (ďalej len „**PSPS**“);

## Projektová dokumentácia pre realizáciu Stavby (ďalej len „**PDRS**“);

## Vykonať aj odborný autorský dozor (ďalej len „**OAD**“) počas realizácie stavebných prác.

(PSPS a PDRS spolu ďalej aj ako „**Dielo**“ alebo „**projektová dokumentácia**“).

# Zhotoviteľ sa zaväzuje vykonať aj odborný autorský dohľad (ďalej len „**OAD**“) počas realizácie stavebných prác až do protokolárneho odovzdania Stavby za účelom posúdenia ich súladu s dodanou PDRS.

# Zhotoviteľ je povinný vykonať Dielo v súlade s Požiadavkami verejného obstarávateľa na vypracovanie projektovej dokumentácie podľa Prílohy č. 1 tejto Zmluvy a v súlade so statickým posudkom: „**Statický posudok a návrh sanácie**“, ktorý vypracoval Ing. Marián Petráš, (ďalej len „**Statický posudok**“), ktorý tvorí Prílohu č. 2 tejto Zmluvy.

# PSPS a PDRS sa rozumie vykonanie všetkých projektových prác a služieb definovaných Zmluvou a jej prílohami. PSPS a PDRS bude riešiť sanáciu stavebných porúch traktu B1 a B2 v zmysle Statického posudku a obnovu plavárne s technickým a sociálnym zázemím v ZŠ Pankúchova 4, Bratislava, pričom dispozícia, alebo iné prevádzkové pomery zostávajú obnovou nezmenené. Objednávateľ chce Stavbou dosiahnuť zníženie energetickej náročnosti bazéna a jeho prevádzky pomocou obnoviteľných zdrojov. PSPS a PDRS bude obsahovať najmä:

1. opis a zdokumentovanie existujúceho stavu,
2. navrhovaný stav s riešením v súlade so Statickým posudkom.

# Zhotoviteľ sa zaväzuje odovzdať Objednávateľovi **PSPS** v slovenskom jazyku v termíne podľa čl. III. bod 1 Zmluvy nasledovne:

v tlačenej forme: 6 x pare vo vyhotovení farebne

v digitálnej forme: 2x na DVD nosiči

textová časť ( formát \*.doc, príp. \*.docx, príp. \*.rtf)

výkresová časť ( formát \*.pdf a súčasne \*. DWG)

rozpočtová časť v tabuľke so zadanými vzorcami v rozpočte, ako aj vo výkaze výmer pre potreby ďalších úprav (formát \*XLS, príp. \*.xlsx).

# Zhotoviteľ sa zaväzuje odovzdať Objednávateľovi **PDRS** v termíne podľa čl. III. bod 2 Zmluvy v slovenskom jazyku nasledovne:

v tlačenej forme: 8 x pare vyhotovenia,

v digitálnej forme: 2 x na DVD nosiči

textová časť ( formát \*.doc, príp. \*.docx, príp. \*.rtf)

výkresová časť ( formát \*.pdf a súčasne \*. DWG)

rozpočtová časť v tabuľke so zadanými vzorcami v rozpočte, ako aj vo výkaze výmer pre potreby ďalších úprav (formát \*XLS, príp. \*.xlsx).

# Zhotoviteľ sa zaväzuje vypracovať PSPS a PDRS v rozsahu podľa Prílohy č. 1 tejto Zmluvy a v súlade so Statickým posudkom, a v podrobnosti zodpovedajúcej sadzobníku pre navrhovanie ponukových cien projektových prác a inžinierskych činností UNIKA 2022 (ďalej len „**Sadzobník UNIKA**“), minimálne v nasledovnom rozsahu:

## sprievodná správa;

## súhrnná technická správa;

## celková situácia Stavby;

## dokumentácia stavebných objektov:

* + 1. architektonicko-stavebné riešenie,
		2. statické riešenie stavby
		3. elektroinštalácia,
		4. zdravotechnika,
		5. plynoinštalácia,
		6. vzduchotechnika
		7. vykurovanie
		8. technológia pre bazénovú časť
		9. požiarna bezpečnosť stavby
		10. POV- projekt organizácie výstavby

## celkové náklady Stavby – podrobný položkový rozpočet a výkaz výmer:

1. pri spracovaní PDRS požaduje Objednávateľ uplatniť pravidlo odôvodnenej najvyššej možnej miery úspornosti, ktorej premietnutie do realizácie Stavby bude efektívne, nie však na úkor kvality a bezpečnosti.
2. položkový rozpočet a výkaz výmer musia byť spracované v zmysle kódov rozpočtových cenníkov, výkaz výmer musí obsahovať konkrétne výpočty množstiev jednotlivých položiek (dĺžky, plochy, kubatúry, množstvá). V PDRS, rozpočte a výkaze výmer nesmú byť uvedené presné názvy výrobkov a odkazy na ich výrobcov. Uvedený bude iba presný opis (technické, kvalitatívne vlastnosti výrobkov, zariadení a materiálov). V prípade, že nie je možné opisom presne špecifikovať niektorý výrobok, je možné použiť obchodný názov výrobku s doplnkom "alebo ekvivalent"

## dokladová časť.

1. Výkon OAD zo strany Zhotoviteľa zahŕňa predovšetkým:

## účasť na operatívnych a kontrolných dňoch pri stavebných prácach na Stavbe na vyzvanie Objednávateľa; na odovzdaní a prevzatí Stavby alebo jej časti a kolaudačnom konaní v súlade so všeobecnými platnými záväznými predpismi,

## kontrolu súladu vykonávaných stavebných prác na Stavbe s PDRS, stanoviskami, vyjadreniami a rozhodnutiami k vypracovanej projektovej dokumentácii vydanými pred a počas výstavby Stavbou dotknutými subjektami,

## poskytovanie vysvetlení k PDRS potrebných na zabezpečenie plynulosti stavebných prác,

## posudzovanie a vyjadrenia k požiadavkám zhotoviteľa Stavby na tzv. práce naviac, práce menej a nové práce (nepredvídateľné práce nad rozsah stanovený schválenou projektovou dokumentáciou),

## vykonať zmeny a dodatky projektu Stavby, ktoré budú vypracovávané priebežne v termínoch dohodnutých na kontrolných dňoch stavby, najneskôr do nasledujúceho kontrolného dňa Stavby zvolaného Objednávateľom. Drobné úpravy budú vyšpecifikované v stavebnom denníku, závažnejšie a rozsiahlejšie na samostatných plánoch – výkresovej dokumentácie s vyznačením dátumu a poradového čísla zmeny,

## sledovať postup výstavby Stavby z technického a technologického hľadiska, kontrolovať dodržiavanie podmienok stanovených vo všeobecne záväzných právnych predpisoch a technických normách,

## posudzovať prípadné návrhy Objednávateľa na zmeny a odchýlky oproti schválenej PDRS z pohľadu technického riešenia, finančnej náročnosti, doby výstavby a ďalších podmienok súvisiacich s predmetom Stavby a vyjadrovať sa k ním, zúčastňovať sa na konaniach na prípadné zmeny Stavby pred dokončením,

## na požiadanie Objednávateľa sa zúčastniť na kontrole a preberaní stavebných konštrukcií resp. konštrukčných prvkov, ktoré sú rozhodujúce pri realizácií jednotlivých objektov Stavby, prípadne trvale zakrytých prác pred ich zakrytím,

## na základe zistených skutočností, vyjadrovať sa k prípadným zmenám stavebných a technologických postupov,

## v prípade potreby predkladať stanoviská a vysvetľovať problémy spojené s nejasnosťami vyplývajúcimi z vyhotovenej projektovej dokumentácie,

## zaujať stanovisko k dodržaniu projektových parametrov verejnej práce,

## zaujať stanovisko s vysvetlením a návrhom riešenia k prípadným vadám zhotovenia Stavby,

## zabezpečiť vypracovanie záverečnej správy autorského dozoru o priebehu Stavby.

1. Zhotoviteľ sa zaväzuje poskytnúť súčinnosť Objednávateľovi pri verejnom obstarávaní na výber zhotoviteľa Stavby, ktorá spočíva najmä vo:
* vypracovaní odpovedí na pripomienky uchádzačov, žiadosti o vysvetlenie, žiadosti o nápravu alebo námietky podané uchádzačmi, ktoré sa týkajú projektovej dokumentácie, a to do 48 hodín od vznesenia požiadavky Objednávateľa,
* úprave projektovej dokumentácie v prípade oprávnenosti pripomienok uchádzačov, žiadosti o vysvetlenie, žiadosti o nápravu alebo námietky podľa predchádzajúceho odseku, a to do 72 hodín od vznesenia požiadavky Objednávateľa.

# Zmluvné strany predpokladajú, že rozsah OAD Zhotoviteľa bude max. ~~4~~0 hodín.

# Zhotoviteľ sa zaväzuje, že Dielo vykoná riadne a včas, s potrebnou odbornou starostlivosťou, na svoje náklady, vlastnú zodpovednosť a nebezpečenstvo. Pri jeho realizácii bude postupovať podľa požiadaviek a pokynov Objednávateľa a prípadných požiadaviek verejnoprávnych orgánov a organizácií, v súlade s touto Zmluvou, jej prílohami a príslušnými všeobecne záväznými právnymi predpismi, ako aj platnými technickými a hygienickými normami.

# Zhotoviteľ sa zaväzuje, že všetky materiály a technológie použité v PSPS a PDRS budú spĺňať parametre potrebné pre výber zhotoviteľa prostredníctvom verejného obstarávania, pričom táto povinnosť platí aj pre tie materiály a technológie, ktoré budú vo výkaze výmer prác a materiálov označené ako tzv. ekvivalentné. Zhotoviteľ garantuje zhotovenie PSPS a PDSR v miere určitosti dostatočnej pre prípravu ponuky uchádzačom a bez potreby naviac a nových prác (okrem naviac a nových prác nepredvídateľných).

# PSPS a PDRS bude vypracovaná a overená osobou odborne spôsobilou pre vykonávanie požadovaných prác. Pokiaľ Zhotoviteľ na vykonanie Diela použije tretie osoby, zodpovedá za vykonanie Diela tak, akoby ho vykonal sám.

# Zhotoviteľ vyhlasuje, že má oprávnenie vykonať Dielo v rozsahu podľa čl. I. tejto Zmluvy.

# Zhotoviteľ sa zaväzuje ešte počas prípravy PSPS a PDRS prerokovať jej obsah s príslušným úradom verejného zdravotníctva, HaZZ a zapracovať do nej ich prípadné pripomienky a následne predložiť aj Objednávateľovi rozpracovanú PSPS a PDRS na konzultáciu a prípadné uplatnenie a zapracovanie zmien a požiadaviek Objednávateľa, a to:

## prvýkrát počas zhotovovania PSPS a aj PDSR, najneskôr však 4 týždne pred plánovaným odovzdaním PSPS a PDRS a

## druhýkrát pred odovzdaním PSPS a aj PDRS, najneskôr však jeden týždeň pred plánovaným odovzdaním PSPS a PDRS, pričom v rámci tohto druhého prerokovania Zhotoviteľ predloží Objednávateľovi aj navrhovaný výkaz výmer a kontrolný položkový rozpočet na zhotovenie Stavby.

# Objednávateľ sa zaväzuje, že za riadne a včas vykonané, dokončené a odovzdané Dielo a OAD zaplatí Zhotoviteľovi v Zmluve dohodnutú Cenu podľa čl. II Zmluvy v termínoch v nej určených.

# V prípade potreby vykonania rozhodnutia majúceho dopad na vyhotovovanie projektovej dokumentácie, investičné náklady alebo dobu realizácie Stavby, napr. výber technologického postupu, architektonického riešenia alebo použitého materiálu, sa Zhotoviteľ zaväzuje vyžiadať si rozhodnutie Objednávateľa, pričom so žiadosťou predloží všetky podklady a informácie potrebné pre vykonanie rozhodnutia.

# Ak v zmysle bodu 17 tohto článku Zmluvy vyplynie zmena majúca vplyv na predmet, cenu alebo termín splnenia záväzku, musí byť úprava rozsahu, ceny alebo termínu riešená v dodatku odsúhlasenom Objednávateľom a Zhotoviteľom.

Článok II.

Cena

# Zhotoviteľ vykoná Dielo a OAD v rozsahu, kvalite a lehotách podľa tejto Zmluvy. Dohodnutá zmluvná cena za vykonanie Diela a OAD je nasledovná:

## **Cena za vypracovanie PSPS:**

## \_\_\_\_\_\_\_\_\_\_\_\_\_\_ EUR bez DPH (slovom........................)

## \_\_\_\_\_\_\_\_\_\_\_\_\_\_ EUR s DPH (slovom ...................) (ďalej len „**Cena PSPS**“);

## **Cena za vypracovanie PDRS:**

## \_\_\_\_\_\_\_\_\_\_\_\_\_\_ EUR bez DPH (slovom .............................)

## \_\_\_\_\_\_\_\_\_\_\_\_\_\_ EUR s DPH (slovom ........................) (ďalej len „**Cena PDRS**“);

## **Cena za OAD**:

## \_\_\_\_\_\_\_\_\_\_\_\_\_\_ EUR bez DPH (slovom .............), teda

## \_\_\_\_\_\_\_\_\_\_\_\_\_\_ EUR s DPH (slovom .........)/ za hodinu OAD vynásobená počtom hodín vykonaného OAD odsúhlasených Objednávateľom, pričom na predpokladaný rozsah 40 hodín OAD je **Cena OAD**:

## \_\_\_\_\_\_\_\_\_\_\_\_\_\_ EUR bez DPH (slovom........)

## \_\_\_\_\_\_\_\_\_\_\_\_\_\_ EUR s DPH (slovom ............) (ďalej len „**Cena OAD**“);

Spolu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR bez DPH (a + b + c)

Spolu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR s DPH (a + b + c)

Spolu slovom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR bez DPH

Spolu slovom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR s DPH

(spolu ďalej len „**Cena**“).

# Cena bola určená na základe Objednávateľom špecifikovaných požiadaviek, ktoré sú uvedené v Prílohe č. 1 tejto Zmluvy.

# Cena je stanovená dohodou Zmluvných strán v zmysle zákona č. 18/1996 Z. z. o cenách v znení neskorších predpisov, v spojení s Vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov, ako pevná cena.

# Cena zahŕňa všetky náklady Zhotoviteľa, vynaložené na vykonanie Diela a OAD, vrátane nákladov na zmeny a doplnky súvisiace s akýmikoľvek vadami Diela a OAD, ako aj cestovné a akékoľvek iné náklady nevyhnutné na riadne vykonanie všetkých činností potrebných k splneniu predmetu Zmluvy. Cena Diela zahŕňa aj odplatu za poskytnutie licencie podľa čl. V tejto Zmluvy.

Článok III.

Termíny a miesto plnenia

# Zhotoviteľ sa zaväzuje odovzdať Objednávateľovi PSPS v rozsahu podľa čl. I. bod 5 a 7 tejto Zmluvy, riadne a bez vád v dohodnutom čase nasledovne:

* + do 23.12.2022 odo dňa nadobudnutia účinnosti tejto Zmluvy.

# Zhotoviteľ sa zaväzuje odovzdať Objednávateľovi PDRS v rozsahu podľa čl. I. bod 6 a 7 tejto Zmluvy, riadne a bez vád v dohodnutom čase nasledovne:

 - do 28.2.2023 odo dňa nadobudnutia účinnosti tejto Zmluvy.

# Zhotoviteľ sa zaväzuje vykonávať OAD priebežne počas realizácie stavebných prác na Stavbe, podľa potreby na základe výzvy Objednávateľa doručenej Zhotoviteľovi v elektronickej forme (ďalej len „**Výzva na OAD**“). Vo Výzve na OAD Objednávateľ určí Zhotoviteľovi termín výkonu OAD, pričom Výzvu na OAD Objednávateľ doručí Zhotoviteľovi najmenej 3 pracovné dni pred navrhovaným termínom výkonu OAD. V prípade, ak sa Zhotoviteľ nemôže dostaviť na výkon OAD v termíne navrhnutom Objednávateľom vo Výzve na OAD, Zhotoviteľ je oprávnený navrhnúť Objednávateľovi iný termín výkonu OAD a to tak, aby sa výkon OAD uskutočnil najneskôr do 48 hodín od pôvodne navrhovaného termínu OAD.

# Zmluvné strany spíšu o vykonaní OAD záznam v stavebnom denníku, v ktorom bude uvedené okrem iného aj popis úkonu OAD a dĺžka jeho trvania v minútach. Záznam v stavebnom denníku o dĺžke trvania výkonu OAD bude podkladom pre vystavenie faktúry na úhradu Ceny OAD.

# Miestom odovzdania PSPS a PDRS je sídlo Objednávateľa, uvedené v záhlaví tejto Zmluvy.

# Stavebné práce na Stavbe, pri ktorých bude Zhotoviteľ zabezpečovať OAD, sa budú realizovať v objekte Základnej školy Pankúchova 4, 851 01 Bratislava.

# Ak Zhotoviteľ nedodá Objednávateľovi PSPS a PDRS v termínoch podľa bodu 1 a 2 tohto článku Zmluvy alebo nevykoná OAD podľa bodu 3 tohto článku Zmluvy riadne a včas, je v omeškaní.

# Dodržanie termínov zo strany Zhotoviteľa je závislé od riadneho a včasného spolupôsobenia Objednávateľa. Objednávateľ sa zaväzuje, že v priebehu vykonávania Diela a OAD poskytne Zhotoviteľovi nevyhnutnú súčinnosť, a to najneskôr do 10 pracovných dní od doručenia písomnej žiadosti Zhotoviteľa, ak je poskytnutie súčinnosti zo strany Objednávateľa s prihliadnutím na rozsah a povahu poskytovanej súčinnosti v danej lehote možné. Ak nie je poskytnutie nevyhnutnej súčinnosti v lehote 10 pracovných dní od doručenia písomnej žiadosti Zhotoviteľa s prihliadnutím na rozsah a povahu poskytovanej súčinnosti v danej lehote zo strany Objednávateľa možné, Objednávateľ poskytne Zhotoviteľovi súčinnosť v dlhšej lehote dohodnutej Zmluvnými stranami.

# Zhotoviteľ splní zmluvný záväzok riadnym vypracovaním Diela a jeho odovzdaním Objednávateľovi a ukončením výkonu OAD v rozsahu podľa čl. I. bodu 8 tejto Zmluvy.

# Objednávateľ sa zaväzuje jednotlivé PSPS a PDRS a jednotlivé úkony OAD protokolárne prevziať podľa čl. X. tejto Zmluvy a zaplatiť za ne Objednávateľovi Cenu.

**Článok IV.**

**Iné osoby a subdodávatelia Zhotoviteľa**

# V prípade, ak Zhotoviteľ ako uchádzač v rámci verejného obstarávania, ktorého výsledkom je táto Zmluva, využil na preukázanie technickej alebo odbornej spôsobilosti kapacity inej osoby alebo vlastného zamestnanca, Objednávateľ je povinný skutočne využívať tieto kapacity inej osoby alebo vlastného zamestnanca pri realizácii predmetu Zmluvy a to počas celej doby trvania tejto Zmluvy.

# Zhotoviteľ nesmie vyhotovenie Diela ako celok odovzdať na zhotovenie inému subjektu. Časť Diela môže odovzdať na zhotovenie svojmu subdodávateľovi uvedenému v zozname subdodávateľov, ktorý tvorí Prílohu č. 3 tejto Zmluvy. Súhlas Objednávateľa s vykonaním Diela prostredníctvom subdodávateľa nezbavuje Zhotoviteľa povinnosti a zodpovednosti za všetky práce a činnosti subdodávateľa. Pre vylúčenie pochybností, každá Zmluva, na základe ktorej Zhotoviteľ poverí tretiu stranu vykonaním časti Diela sa považuje za zmluvu so Subdodávateľom.

# Ak sa na Zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“), potom sú Zhotoviteľ aj jeho subdodávatelia povinní dodržať túto povinnosť po celú dobu trvania Zmluvy, pričom Zhotoviteľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti podľa predchádzajúcej vety, má Objednávateľ nárok na zmluvnú pokutu vo výške 100,- Eur za každý deň porušenia, pričom porušenie uvedenej povinnosti, ktorá trvá dlhšie ako 10 dní sa považuje za podstatné porušenie tejto Zmluvy.

# Počas trvania Zmluvy je Zhotoviteľ oprávnený zmeniť subdodávateľa uvedeného v Prílohe č. 3 tejto Zmluvy výlučne na základe dodatku k tejto Zmluve. Nový subdodávateľ musí spĺňať povinnosť zápisu v registri partnerov verejného sektora, v prípade, ak mu takáto povinnosť zo Zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať Zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora, nesplnenie podmienok pre výmenu subdodávateľa a pod.).

# Zhotoviteľ vyhlasuje, že Príloha č. 3 Zmluvy obsahuje aktuálne a úplné údaje podľa ustanovenia § 41 ods. 3, 4, 6 Zákona o verejnom obstarávaní. Zmenu údajov uvedených v Prílohe č. 3 je Zhotoviteľ povinný bezodkladne písomne oznámiť Objednávateľovi, pričom Zmluvné strany sa dohodli, že na zmenu uvedených údajov nie je potrebné uzatvoriť dodatok k tejto Zmluve.

# Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa. Súhlas Objednávateľa s uzatvorením akejkoľvek Zmluvy so subdodávateľom a ani jej uzatvorenie nezbavuje Zhotoviteľa žiadneho z jeho záväzkov vyplývajúcich zo Zmluvy.

# Plnenie predmetu Zmluvy, ktorého vykonávaním poveril Zhotoviteľ na základe zmluvného vzťahu subdodávateľa, nesmie byť zverené subdodávateľom tretej osobe.

# Každé poverenie tretej strany vykonaním časti predmetu Zmluvy a každá zmena subdodávateľa bez predchádzajúceho písomného dodatku k tejto Zmluve sa považuje za podstatné porušenie Zmluvy a Objednávateľ je oprávnený od Zmluvy odstúpiť. Zhotoviteľ je oprávnený zmeniť subdodávateľov len postupom v súlade so Zmluvou, t. j. písomným dodatkom k tejto Zmluve.

**Článok V.**

**Vlastnícke právo, nebezpečenstvo škody,
autorské práva a licenčné podmienky**

# Vlastnícke právo a nebezpečenstvo škody na každej časti Diela prechádza na Objednávateľa dňom podpisu Zápisu o odovzdaní a prevzatí časti Diela podľa čl. X. tejto Zmluvy oboma Zmluvnými stranami po riadnom odovzdaní časti Diela Zhotoviteľom Objednávateľovi.

# Zhotoviteľ vyhlasuje, že má uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou. Tieto poistenia sa Zhotoviteľ zaväzuje udržiavať v platnosti po celý čas platnosti a účinnosti tejto Zmluvy. Zhotoviteľ je povinný do 3 dní odo dňa doručenia žiadosti Objednávateľa na predloženie potvrdení o týchto poisteniach, preukázať Objednávateľovi existenciu uvedených poistení. V prípade, že Zhotoviteľ poruší svoju povinnosť mať uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou po celý čas platnosti a účinnosti tejto Zmluvy a/alebo Zhotoviteľ v lehote 3 dní odo dňa doručenia žiadosti Objednávateľa na predloženie potvrdení o týchto poisteniach, existenciu poistení Objednávateľovi nepreukáže, Objednávateľ má právo od tejto Zmluvy odstúpiť. V prípade, že Zhotoviteľ poruší svoju povinnosť mať uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou po celý čas platnosti a účinnosti tejto Zmluvy a/alebo Zhotoviteľ v lehote 3 dní odo dňa doručenia žiadosti Objednávateľa na predloženie potvrdení o týchto poisteniach, existenciu poistení Objednávateľovi nepreukáže, je Zhotoviteľ povinný uhradiť Objednávateľovi zmluvnú pokutu vo výške 1.000,- EUR za každé jednotlivé porušenie. Zaplatením zmluvnej pokuty nie je dotknutá povinnosť Zhotoviteľa zabezpečená zmluvnou pokutou ani právo Objednávateľa na náhradu škody v plnej výške.

# Zhotoviteľ vyhlasuje, že je autorom PSPS a PDRS alebo akéhokoľvek autorského dielo zhotovené podľa tejto Zmluvy ako diela podľa Autorského zákona (ďalej len „Autorské dielo“), resp. je oprávnený vykonávať majetkové práva k  Autorskému dielu, a teda je oprávnený udeliť licenciu na použitie Autorského diela v súlade s Autorským zákonom. Zhotoviteľ ďalej vyhlasuje, že práva duševného vlastníctva k Autorskému dielu nebudú zaťažené právami tretích osôb, ktoré by bránili jeho riadnemu použitiu a ani inými právnymi vadami. V prípade, ak sa vyhlásenia Zhotoviteľa podľa tohto bodu Zmluvy ukážu ako nepravdivé, Zhotoviteľ sa zaväzuje v plnom rozsahu odškodniť Objednávateľa za škodu alebo inú sankciu uplatnenú voči Objednávateľovi zo strany tretích osôb, a to v plnej výške, z dôvodu neoprávneného zásahu do autorských práv tretích osôb (napr. do práv na použitie Autorského diela alebo jeho časti a pod.). Pokiaľ sa vyhlásenie Zhotoviteľa podľa tohto bodu Zmluvy ukáže ako nepravdivé, považuje sa to za podstatné porušenie Zmluvy a Objednávateľ je oprávnený od tejto Zmluvy odstúpiť.

# Zhotoviteľ udeľuje Objednávateľovi dňom podpisu Zápisu o odovzdaní a prevzatí každej časti Autorského diela podľa čl. X. tejto Zmluvy licenciu na použitie Autorského diela podľa § 65 a nasl. Autorského zákona. Objednávateľ je od okamihu protokolárneho odovzdania Autorského diela oprávnený ho používať k akémukoľvek účelu a v rozsahu, v akom uzná za potrebné, vhodné či primerané. Pre vylúčenie pochybností to znamená, že Objednávateľ je oprávnený zverejniť alebo používať Autorské dielo za nasledovných podmienok:

## rozsah licencie: licenciu v územne, kvantitatívne a vecne neobmedzenom rozsahu;

## trvanie licencie: po dobu trvania majetkových práv autora;

## všetkými do úvahy prichádzajúcimi spôsobmi;

## odmena za udelenie licencie je zahrnutá v Cene PSPS / Cene PDRS;

## výhradnú licenciu.

# Súčasťou licencie je neobmedzené oprávnenie Objednávateľa, okrem iného na spracovanie, vykonávanie akýchkoľvek modifikácií, úprav, spojenia, prekladov či zmien Autorského diela, pričom Objednávateľ podľa svojho uváženia môže do Autorského diela zasahovať, zapracovávať ho do ďalších autorských diel, zaraďovať ho do diel súborných či do databáz a pod.

# Zmluvné strany sa dohodli, že Objednávateľ je oprávnený poskytnúť tretej osobe alebo tretím osobám súhlas na použitie Autorského diela v rozsahu udelenej licencie alebo v časti tohto rozsahu, ako aj udelenú licenciu postúpiť tretím osobám, pričom nie je povinný informovať o tejto skutočnosti Zhotoviteľa, s čím Zhotoviteľ vyjadril svoj súhlas.

# Zhotoviteľ podpisom tejto Zmluvy vyhlasuje a súhlasí s tým, že dohodnutá Cena PSPS zahŕňa aj odmenu za poskytnutie licencie podľa tohto článku Zmluvy vo výške 25 % z Ceny PSPS, ktorá zodpovedá spôsobu, rozsahu, účelu a času použitia PSPS a výslovne súhlasí so spôsobom určenia odmeny ako jednorazovej odmeny za vytvorenie PSPS a za udelenie licencie na použitie PSPS podľa ustanovení tejto Zmluvy.

# Zhotoviteľ podpisom tejto Zmluvy vyhlasuje a súhlasí s tým, že dohodnutá Cena PDRS zahŕňa aj odmenu za poskytnutie licencie podľa tohto článku Zmluvy vo výške 25 % z Ceny PDRS, ktorá zodpovedá spôsobu, rozsahu, účelu a času použitia PDRS a výslovne súhlasí so spôsobom určenia odmeny ako jednorazovej odmeny za vytvorenie PDRS a za udelenie licencie na použitie PDRS podľa ustanovení tejto Zmluvy.

# Pre vylúčenie pochybností platí, že v prípade zmeny, dopracovania alebo iného spracovania Autorského diela podľa bodu 4 a 5 tohto článku Zmluvy, Zhotoviteľ nemá nárok na ďalšiu odmenu nad rámec Ceny, resp. Ceny PSPS/ Ceny PDRS.

# Na základe dohody Zmluvných strán Objednávateľ nie je povinný nadobudnutú licenciu na Autorské dielo podľa ustanovení tejto Zmluvy využiť.

# Zmluvné strany sa dohodli, že ak pri plnení tejto Zmluvy vzniknú na strane Objednávateľa akékoľvek ďalšie práva duševného vlastníctva, súvisiace s predmetom tejto Zmluvy, na výkon týchto práv je od počiatku oprávnený Objednávateľ, resp. ak to ich povaha dovoľuje stávajú sa vlastníctvom Objednávateľa, ktorý je oprávnený uplatňovať si príslušnú formu ochrany práva duševného vlastníctva.

# Objednávateľ sa v momente podpisu Zápisu o odovzdaní a prevzatí ktorejkoľvek časti Diela stáva vlastníkom hmotných nosičov, na ktorých je Autorské dielo uložené alebo zachytené.

# Zhotoviteľ nie je oprávnený, či už počas trvania tejto Zmluvy, alebo kedykoľvek po uplynutí alebo skončení platnosti Zmluvy, z akéhokoľvek dôvodu zverejniť alebo sprístupniť akejkoľvek tretej osobe alebo inak využiť akúkoľvek dôvernú informáciu (vzťahujúcu sa na Objednávateľa, k Dielu, OAD alebo k iným súvisiacim skutočnostiam), ktorá sa mu dostane, alebo môže dostať do dispozície počas trvania záväzkov podľa tejto Zmluvy.

Článok VI.

Záručná doba, zodpovednosť za vady Diela, OAD a reklamácie

# Zhotoviteľ zodpovedá za to, že Dielo je zhotovené podľa podmienok dohodnutých v tejto Zmluve, podľa podkladov predložených Objednávateľom, riadi sa faktickým stavom riešených priestorov, zodpovedá všetkým príslušným technickým normám a všeobecne záväzným právnym predpisom a nemá žiadne vady, ktoré by rušili alebo znižovali hodnotu alebo schopnosť jeho použitia zvyčajným a v Zmluve predpokladaným spôsobom.

# Zhotoviteľ sa zaväzuje, že Dielo bude vypracované v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vyhláškami MŽP SR č. 453/2000 Z z. a č. 532/2002 Z. z., príslušnými STN a všeobecno-technickými požiadavkami na výstavbu.

# Zhotoviteľ zodpovedá za akékoľvek vady Diela (právne aj faktické), ktoré má Dielo v čase jeho prevzatia Objednávateľom a počas záručnej doby. Záručná doba na Dielo je 60 mesiacov a začína plynúť dňom podpisu Zápisu o odovzdaní a prevzatí časti Diela podľa čl. X. tejto Zmluvy. Záručná doba sa automaticky predlžuje o dobu odstraňovania vady Diela v záručnej dobe.

# Pokiaľ bude mať Dielo vady, ktoré sa vyskytnú v záručnej dobe, má Objednávateľ mimo iných zákonných nárokov podľa Obchodného zákonníka aj právo požadovať odstránenie týchto vád a Zhotoviteľ je v takom prípade povinný ich odstrániť; ustanovenia o náhrade škody týmto nie sú dotknuté.

# Objednávateľ vady Diela oznámi Zhotoviteľovi písomnou reklamáciu doručenou Zhotoviteľovi. Zmluvné strany sa dohodli, že Objednávateľ je oprávnený doručiť reklamáciu Zhotoviteľovi aj elektronicky, prostredníctvom emailu. V reklamácii Objednávateľ uvedie reklamovanú vadu Diela spolu s presným uvedením popisu reklamovanej vady a s uvedením požadovaného termínu jej odstránenia.

# Zhotoviteľ je povinný uznanú a oprávnenú reklamáciu odstrániť bezplatne v termíne, ktorý si Zmluvné strany dohodnú na reklamačnom konaní po posúdení rozsahu a charakteru vady Diela alebo jeho časti, najneskôr však do 10 dní od jej oznámenia Objednávateľom. Počas realizácie stavebných prác na Stavbe sa Zhotoviteľ zaväzuje odstrániť reklamovanú vadu najneskôr do 48 hod. od jej oznámenia Objednávateľom.

# Zhotoviteľ zodpovedá za všetku škodu vzniknutú v dôsledku vady Diela, tejto zodpovednosti sa nezbaví ani odstránením vady Diela podľa tohto článku Zmluvy.

# Zhotoviteľ poskytuje na výsledky výkonu OAD záruku v trvaní 6 mesiacov. Záručná doba začína plynúť odo dňa prevzatia výsledku výkonu OAD Objednávateľom. Počas záručnej doby vzniká Objednávateľovi právo požadovať a Zhotoviteľovi povinnosť bezplatne odstrániť vzniknuté vady. Na oznamovanie a odstraňovanie vád OAD sa použijú primerane ustanovenia tohto článku Zmluvy.

**Článok VII.**

Platobné podmienky

# Úhrada Ceny bude realizovaná samostatne na základe faktúr, ktoré Zhotoviteľ vystaví Objednávateľovi nasledovne:

## faktúra za Cenu PSPS – po protokolárnom odovzdaní a prevzatí PSPS ;

## faktúra za Cenu PDRS – po protokolárnom odovzdaní a prevzatí PDRS;

## faktúra za Cenu OAD – po ukončení preberacieho konania Stavby.

1. Podkladom pre fakturáciu bude Zhotoviteľom vystavený a Objednávateľom potvrdený Zápis o odovzdaní a prevzatí danej časti Diela podľa čl. X. tejto Zmluvy podpísaný oboma Zmluvnými stranami. Podkladom pre vystavenie faktúry Zhotoviteľa za OAD bude potvrdenie stavebného dozoru alebo iného povereného zamestnanca Objednávateľa o výkone OAD počas realizácie stavebných prác na Stavbe, vrátane súpisu skutočne vykonaných prác OAD a počtu odpracovaných hodín.
2. Objednávateľ je povinný uhradiť faktúry v lehote do 30 dní odo dňa ich riadneho a preukázateľného doručenia do podateľne v sídle Objednávateľa. Uvedená povinnosť Objednávateľa sa nevzťahuje na Zádržné podľa tohto článku Zmluvy.
3. Faktúra musí obsahovať všetky údaje podľa § 74 zákona č. 222/2004 Z.z. o dani z pridanej hodnoty v znení neskorších predpisov (ďalej len „**Zákon o DPH**“). V prípade, že faktúra nebude obsahovať všetky náležitosti požadované platnými právnymi predpismi a náležitosti uvedené v tejto Zmluve, ako aj v prípade chybného vyúčtovania ceny za Dielo/OAD alebo nesprávneho uvedenia iných údajov alebo náležitostí, je Objednávateľ oprávnený vrátiť faktúru Zhotoviteľovi na doplnenie, resp. prepracovanie. V takomto prípade nová lehota splatnosti začne plynúť doručením opravenej alebo novovystavenej faktúry Objednávateľovi.
4. Ak bude Zhotoviteľ zverejnený v Zozname platiteľov DPH, u ktorých nastali dôvody na zrušenie registrácie v zmysle Zákona o DPH, Objednávateľ neuhradí Zhotoviteľovi sumu DPH uvedenú na faktúre. Sumu DPH uhradí Objednávateľ Zhotoviteľovi na základe preukázania úhrady DPH daňovému úradu za príslušný mesiac/štvrťrok čestným vyhlásením, že DPH uvedená na faktúre bola v lehote splatnosti uhradená daňovému úradu, fotokópiou daňového priznania a fotokópiou výpisu o zaplatení DPH.
5. Zmluvné strany sa dohodli, že Objednávateľ je oprávnený z faktúry za Cenu PSPS – zadržať sumu vo výške 50 % z fakturovanej sumy bez DPH (ďalej len „**Zádržné**“) za účelom zabezpečenia záväzku Zhotoviteľa na riadne a včasné plnenie predmetu tejto Zmluvy. Objednávateľ je oprávnený použiť Zádržné na uspokojenie svojich akýchkoľvek nárokov, ktoré mu vzniknú voči Zhotoviteľovi na základe tejto Zmluvy, najmä, ale nielen, na odstránenie nedorobkov a vád Diela alebo na náhradu škody, ktorá Objednávateľovi preukázateľne vznikla a za ktorú zodpovedá Zhotoviteľ. Zádržné zároveň slúži na zabezpečenie všetkých peňažných pohľadávok Objednávateľa voči Zhotoviteľovi, ktoré vzniknú z tohto zmluvného vzťahu. Zádržné z faktúry za Cenu PSPS bude vyplatené Zhotoviteľovi nasledovne (resp. jeho zostatok, ak nastali skutočnosti predpokladané v tomto bode Zmluvy):
* zádržné vo výške 50 % z výšky faktúry za Cenu PSPS, po protokolárnom odovzdaní a prevzatí PDRS, a to do 30 dní odo dňa doručenia písomnej výzvy Zhotoviteľa Objednávateľovi, na vyplatenie Zádržného, ktorú je Zhotoviteľ oprávnený doručiť Objednávateľovi po protokolárnom odovzdaní a prevzatí PDRS.

# Zhotoviteľovi vzniká nárok na vyplatenie len skutočne zadržanej čiastky v zmysle faktúry. Zhotoviteľ nie je oprávnený požadovať úroky a/alebo úroky z omeškania zo Zádržného odo dňa jeho zadržania až do momentu, kedy je Objednávateľ povinný podľa tohto bodu uvoľniť Zádržné Zhotoviteľovi. Zhotoviteľ je oprávnený navrhnúť Objednávateľovi nahradenie Zádržného iným spôsobom zabezpečenia splnenia svojich záväzkov zo Zmluvy, napr. bankovou zárukou, pričom Objednávateľ posúdi návrh Zhotoviteľa, avšak nie je povinný ho akceptovať.

# Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa. Žiaden nárok a ani právo plynúce z tejto Zmluvy sa nesmie stať akýmkoľvek zabezpečovacím prostriedkom.

# Zmluvné strany sa dohodli, že v rozsahu, v akom to právne predpisy pripúšťajú, vylučujú právo Zhotoviteľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Zhotoviteľovi. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Zhotoviteľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Zhotoviteľ voči Objednávateľovi.

# Zmluvné strany sa dohodli, že na Dielo a OAD nebude poskytnutý žiadny preddavok od Objednávateľa.

# Ak sa Zmluvné strany po uzavretí tejto Zmluvy dohodnú na obmedzení rozsahu predmetu Zmluvy, tak Objednávateľ je povinný zaplatiť zaň len primerane zníženú cenu. Ak sa Zmluvné strany naopak dohodnú na rozšírení predmetu Zmluvy, tak Objednávateľ je povinný za dodržania podmienok tejto Zmluvy a všeobecne záväzných právnych predpisov zaplatiť cenu primerane zvýšenú. Takéto zmeny sa môžu realizovať len za podmienky dodržania § 18 Zákona o verejnom obstarávaní.

Článok VIII.

Zmluvné pokuty

# Zhotoviteľ garantuje dodržanie termínov podľa čl. III. tejto Zmluvy. V prípade omeškania Zhotoviteľa so zhotovením PSPS/PDRS v termíne podľa čl. III. bodu 1 a 2 tejto Zmluvy je Objednávateľ oprávnený požadovať od Zhotoviteľa zmluvnú pokutu vo výške 0,1% z Ceny PSPS/Ceny PDRS s DPH za každý začatý deň omeškania. V prípade, ak omeškanie Zhotoviteľa podľa predchádzajúcej vety bude dlhšie ako 10 pracovných dní, tak od 11. dňa má Objednávateľ právo požadovať od Zhotoviteľa zaplatenie zmluvnej pokuty vo výške 0,2% z Ceny PSPS/PDRS s DPH za 11. a každý ďalší aj začatý deň omeškania Zhotoviteľa s vykonaním príslušnej časti Diela.

# V prípade, ak sa Zhotoviteľ nedostaví na termín výkonu OAD určený podľa. čl. III. bodu 3 tejto Zmluvy, hoci bol na výkon OAD riadne vyzvaný, má Objednávateľ právo požadovať od Zhotoviteľa zaplatenie zmluvnej pokuty vo výške 200,- EUR za každé nesplnenie termínu výkonu OAD.

# V prípade, ak Zhotoviteľ poruší svoju zmluvnú povinnosť odstrániť vady Diela/OAD podľa čl. VI. tejto Zmluvy riadne a včas, má Objednávateľ právo požadovať od Zhotoviteľa zaplatenie zmluvnej pokuty vo výške 300,-EUR za každý začatý deň porušenia tejto povinnosti. V prípade, že Zhotoviteľ vady neodstráni počas realizácie stavebných prác na Stavbe do 48 hod. od výzvy na ich odstránenie, je Objednávateľ oprávnený zabezpečiť odstránenie vád u iného zhotoviteľa, pričom náklady súvisiace s týmto úkonom hradí Zhotoviteľ.

# Pokiaľ Zhotoviteľ poruší ktorúkoľvek povinnosť týkajúcu sa Subdodávateľov alebo ich zmeny podľa tejto Zmluvy (napr. Zhotoviteľ vykoná zmenu Subdodávateľa bez uzavretia dodatku k tejto Zmluve), má Objednávateľ nárok na zmluvnú pokutu vo výške 100,- EUR za každý deň porušenia danej povinnosti, pričom porušenie povinnosti, ktorá trvá dlhšie ako 10 dní sa považuje za podstatné porušenie tejto Zmluvy.

# Za každé jednotlivé porušenie povinnosti uvedenej v článku V. tejto Zmluvy, je Zhotoviteľ povinný zaplatiť zmluvnú pokutu vo výške 2.000,- EUR.

# Za každé jednotlivé porušenie akejkoľvek povinnosti podľa tejto Zmluvy (okrem povinností uvedených v tomto článku Zmluvy), je Zhotoviteľ povinný zaplatiť zmluvnú pokutu vo výške 200,- EUR.

# Zaplatením zmluvnej pokuty nie je dotknuté právo Objednávateľa na náhradu škody ani právo Objednávateľa na odstúpenie od Zmluvy. Objednávateľ je oprávnený požadovať od Zhotoviteľa náhradu škody v plnom rozsahu spôsobenú porušením ktorejkoľvek z povinností Zhotoviteľa uvedenej v tejto Zmluve alebo povinnosti, ktorá Zhotoviteľovi vyplýva zo všeobecne záväzných právnych predpisov. Pre vylúčenie pochybností suma zmluvnej pokuty a/alebo úroku z omeškania sa nezapočítava na náhradu škody. Zhotoviteľ je oprávnený riešiť náhradu škody prostredníctvom svojho poistenia zodpovednosti za škodu, k čomu mu Objednávateľ poskytne primeranú súčinnosť.

# Zhotoviteľ je tiež povinný nahradiť Objednávateľovi všetky poplatky, pokuty a akékoľvek iné vzniknuté náklady, ktoré bol Objednávateľ nútený vynaložiť v súvislosti s vadami Diela alebo OAD.

# Pokiaľ Objednávateľ neuhradí časť Ceny v lehote jej splatnosti, Zhotoviteľ je oprávnený požadovať od Objednávateľa úrok z omeškania vo výške 0,01 % z neuhradenej sumy za každý začatý deň omeškania.

# Zhotoviteľ sa zaväzuje zmluvné pokuty v zmysle Zmluvy uhradiť Objednávateľovi v lehote do 15 dní odo dňa doručenia písomnej výzvy Objednávateľa na jej úhradu. Zmluvné pokuty v zmysle tejto Zmluvy je Objednávateľ oprávnený uložiť Zhotoviteľovi aj opakovane. Zaplatením zmluvnej pokuty sa Zhotoviteľ nezbavuje povinnosti, ktorá bola zabezpečená zmluvnou pokutou.

Článok IX.

Odstúpenie od Zmluvy

1. Táto Zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán, písomným odstúpením od Zmluvy, výpoveďou Objednávateľa a z dôvodov stanovených Obchodným zákonníkom.
2. Ukončenie zmluvného vzťahu je možné uskutočniť aj vzájomnou písomnou dohodou obidvoch Zmluvných strán. V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
3. Objednávateľ môže okamžite odstúpiť od tejto Zmluvy z dôvodov podľa § 19 Zákona o verejnom obstarávaní, ako aj v prípade jej podstatného porušenia Zhotoviteľom. Zhotoviteľ podstatne poruší Zmluvu najmä, ak:

## Zhotoviteľ nevyhotovuje Dielo v požadovanom rozsahu a kvalite podľa Zmluvy, požiadaviek Objednávateľa, platných právnych predpisov, nedodrží podstatné kvalitatívne a dodacie podmienky Diela a ani v dodatočnej lehote 5 dní odo dňa písomnej výzvy Objednávateľa na odstránenie porušenia, toto svoje porušenie neodstráni;

1. Zhotoviteľ riadne neodovzdal Dielo v termínoch podľa čl. III 1 a 2 tejto Zmluvy vrátane jeho všetkých súčastí a príloh a v počte vyhotovení podľa čl. I. tejto Zmluvy;
2. Zhotoviteľ poruší povinnosť vykonávať OAD (t.j. nevykoná akýkoľvek úkon v rámci OAD podľa čl. I. bod 8 tejto Zmluvy) a svoje porušenie neodstráni ani do 10 dní odo dňa písomnej výzvy Objednávateľa na odstránenie porušenia Zmluvy;

## Zhotoviteľ poruší akékoľvek ustanovenie Zmluvy a svoje porušenie neodstráni ani do 10 dní odo dňa písomnej výzvy Objednávateľa na odstránenie porušenia Zmluvy;

## vyhlásenie Zhotoviteľa podľa čl. V. bod 2 tejto Zmluvy sa ukáže ako nepravdivé;

## Zhotoviteľ bude postupovať pri vyhotovovaní Diela tak, že to bude objektívne nasvedčovať tomu, že termín odovzdania Diela podľa čl. III tejto Zmluvy pre okolnosti na strane Zhotoviteľa, nebude dodržaný;

## Zhotoviteľ neodstráni vady Diela/OAD riadne a včas;

## je proti Zhotoviteľovi vedené konkurzné konanie, je v konkurze, bol proti Zhotoviteľovi zamietnutý návrh alebo zastavené konanie na vyhlásenie konkurzu pre nedostatok majetku, bol zrušený konkurz pre nedostatok majetku alebo v prípade, ak Zhotoviteľ vstúpil do likvidácie alebo je proti Zhotoviteľovi vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov);

## Zhotoviteľ bol zverejnený v Zozname platiteľov DPH, u ktorých nastali dôvody na zrušenie registrácie v zmysle Zákona o DPH v znení neskorších predpisov;

## Zhotoviteľ v dôsledku platobnej neschopnosti neuhradí platby svojim subdodávateľom;

## sa preukáže, že Zhotoviteľ v rámci verejného obstarávania, ktorého výsledkom je uzatvorenie tejto Zmluvy predložil nepravdivé doklady alebo uviedol nepravdivé, neúplné alebo skreslené údaje;

## Zhotoviteľ poruší ustanovenie čl. VII. 8 bod tejto Zmluvy;

## Zhotoviteľ poruší ustanovenie čl. V. bod 13 tejto Zmluvy;

## nastane dôvod, ktorý je ako podstatné porušenie Zmluvy uvedený v tejto Zmluve.

# Zhotoviteľ môže od tejto Zmluvy odstúpiť, pokiaľ Objednávateľ poruší svoju povinnosť poskytnúť Zhotoviteľovi potrebnú súčinnosť na vykonanie Diela/OAD, v dôsledku čoho je pre Zhotoviteľa podstatným spôsobom znemožnené vykonávať Dielo/OAD, a Objednávateľ neposkytne túto súčinnosť ani do 10 dní odo dňa doručenia písomnej výzvy Zhotoviteľa Objednávateľovi na poskytnutie súčinnosti.

# V prípade, že dôjde k zániku tejto Zmluvy z dôvodu odstúpenia Zhotoviteľa od Zmluvy, je Zhotoviteľ oprávnený už vykonané práce na Diele/OAD ku dňu zániku Zmluvy fakturovať Objednávateľovi vo vzájomne dohodnutej výške zodpovedajúcej rozsahu vykonaných prác na Diele/OAD a ich význame pre celkové vykonanie Diela/OAD.

# Odstúpenie od Zmluvy musí byť vykonané v písomnej forme a doručené druhej Zmluvnej strane.  Účinky odstúpenia od Zmluvy nastávajú dňom nasledujúcim po dni doručenia odstúpenia druhej Zmluvnej strane.

# Odstúpením od Zmluvy zanikajú všetky práva a povinnosti Zmluvných strán vyplývajúce z tejto Zmluvy od momentu odstúpenia, okrem nárokov na náhradu škody, úroku z omeškania, nárokov na zmluvné a zákonné sankcie a zodpovednosť za vady Diela/OAD, ktoré boli do dňa odstúpenia od Zmluvy zrealizované.

# Zmluvné strany sú povinné si navzájom vysporiadať svoje nároky, pohľadávky a poskytnuté plnenia najneskôr do 60 dní odo dňa nadobudnutia účinnosti odstúpenia od Zmluvy. Po odstúpení od Zmluvy je Zhotoviteľ povinný odovzdať Objednávateľovi kompletnú Dokumentáciu Diela/OAD podľa čl. X. bod 2 Zmluvy.

# Objednávateľ je oprávnený túto Zmluvu vypovedať aj bez uvedenia dôvodu. Výpovedná lehota je jeden mesiac a začína plynúť v prvý deň kalendárneho mesiaca nasledujúceho po mesiaci, v ktorom bola výpoveď písomne doručená Zhotoviteľovi.

Článok X.

Súčinnosť Zmluvných strán a odovzdanie Diela/OAD

# Objednávateľ sa zaväzuje, že počas vykonávania Diela/OAD poskytne Zhotoviteľovi potrebnú súčinnosť, spočívajúcu najmä v poskytnutí doplňujúcich údajov, spresnení, podkladov, vyjadrení a stanovísk, ktoré sú potrebné pre vykonanie Diela/OAD. Objednávateľ umožní Zhotoviteľovi prístup do priestorov, ktoré budú riešené v Diele/OAD, a to na základe jeho žiadosti, ktorú doručí Objednávateľovi v primeranom časovom predstihu.

# Akékoľvek doklady, dokumenty, podklady a iné nosiče dát, ktoré Zhotoviteľ prevzal od Objednávateľa za účelom vykonávania Diela/OAD, získal počas vykonávania Diela/OAD alebo zhotovil pre Objednávateľa pri vykonávaní Diela/OAD (ďalej len „**Dokumentácia Diela/OAD**“), je povinný bezodkladne potom ako ju už Zhotoviteľ nebude potrebovať na vykonávanie Diela/OAD, najneskôr do 30 dní odo dňa zániku Zmluvy, odovzdať Objednávateľovi. Dokumentáciu Diela/OAD je Zhotoviteľ oprávnený použiť výlučne na plnenie svojich záväzkov podľa tejto Zmluvy a je povinný zachovávať dôvernosť informácií v nej obsiahnutých.

# Objednávateľ je oprávnený kedykoľvek počas vykonávania Diela nahliadnuť do Dokumentácie Diela/OAD a požadovať od Zhotoviteľa vyhotovenie kópie Dokumentácie Diela/OAD za účelom kontroly riadneho vykonávania Diela/OAD.

# Zhotoviteľ je povinný č Dielo odovzdať protokolárne, pričom o odovzdaní časti Diela Zmluvné strany spíšu Zápis o odovzdaní a prevzatí časti Diela (ďalej len „**Zápis o odovzdaní a prevzatí časti Diela**“), ktorý vyhotoví Zhotoviteľ Zápis o odovzdaní a prevzatí časti Diela podpíše oprávnený zástupca Zhotoviteľa a Objednávateľa. Obsahom Zápisu o odovzdaní a prevzatí časti Diela bude najmä:

## zhodnotenie obsahu zhotovenej časti Diela,

## vyhlásenie Objednávateľa, že časť Diela preberá; ak Objednávateľ nepreberie časť Diela, Objednávateľ musí uviesť dôvody prečo časť Diela neprevzal,

## dátum odovzdania/prevzatia časti Diela a podpisy oprávnených zástupcov oboch Zmluvných strán.

# Zmluvné strany sa dohodli na odovzdaní Diela v 2 osobitných častiach, a to: PSPS a PDRS. Časť Diela sa bude považovať za prevzatú Objednávateľom dňom podpisu Zápisu o odovzdaní a prevzatí časti Diela starostom alebo osobou písomne splnomocnenou starostom na prevzatie danej časti Diela.

# Jednotlivý úkon OAD sa považuje za odovzdaný Zhotoviteľom a prevzatý Objednávateľom dňom záznamu o jeho vykonaní v stavebnom denníku podľa čl. III. bod 4 tejto Zmluvy.

# Zmluvné strany sa dohodli, že oprávnenými zástupcami Zmluvných strán pre zabezpečovanie vzájomného kontaktu Zmluvných strán a riadnej realizácie tejto Zmluvy podľa tohto článku Zmluvy, sú:

## za Objednávateľa:

meno a priezvisko: Peter Mandák

e-mail: peter.mandak@petrzalka.sk

tel. číslo: 0947 487 188

## za Zhotoviteľa:

meno a priezvisko: [•]

e-mail: [•]

tel. číslo: [•]

# Objednávateľ je oprávnený prevzatie  časti Diela odmietnuť v prípade úplného alebo čiastočného nesplnenia podmienok stanovených pre vykonanie časti Diela touto Zmluvou, platnými právnymi predpismi alebo normami. Pre vylúčenie pochybností Objednávateľ nie je povinný prevziať časti Diela s akýmikoľvek vadami a nedorobkami, vrátane drobných vád a nedorobkov.

Článok XI.

Záverečné ustanovenia

# Pokiaľ nie je v tejto Zmluve výslovne ustanovené inak, riadia sa vzájomné práva a povinnosti Zmluvných strán všeobecne záväznými právnymi predpismi platnými na území Slovenskej republiky. Otázky výslovne neupravené touto Zmluvou sa spravujú predovšetkým ustanoveniami Obchodného zákonníka, najmä ustanoveniami o zmluve o dielo, Autorským zákonom a ostatnými všeobecne záväznými predpismi.

# Zhotoviteľ vyhlasuje, že má právo uzavrieť túto Zmluvu a že vlastní všetky potrebné licencie a povolenia na vykonanie Diela a OAD.

# Všetky úkony, pre ktoré táto Zmluva alebo všeobecne záväzné právne predpisy požadujú písomnú formu, si budú zmluvné strany doručovať osobne alebo poštou alebo v prípade, ak je Zhotoviteľom právnická osoba, doručením do elektronickej schránky Zmluvnej strany. Písomnosti doručované do elektronickej schránky Zmluvnej strany sa doručujú do vlastných rúk, pričom na základe dohody Zmluvných strán sa uplatňuje fikcia doručenia podľa § 32 ods. 5 písm. b) zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákona o e-Governmente). Zásielky doručované prostredníctvom pošty sa doručujú vždy na adresu uvedenú v záhlaví tejto Zmluvy. V prípade osobného doručovania je adresát povinný prijatie písomnosti odosielateľovi potvrdiť. Ak adresát odmietne prevziať zásielku, deň odmietnutia jej prevzatia sa považuje za deň jej doručenia, pričom doručovaná písomnosť spôsobuje požadované právne následky, aj keď sa adresát o jej obsahu nedozvedel. Ak sa zásielka vráti odosielateľovi ako nedoručiteľná z akýchkoľvek dôvodov (napr. neprevzatá v úložnej lehote, adresát neznámy a pod.), za deň jej doručenia sa považuje deň vrátenia zásielky odosielateľovi, pričom písomnosť spôsobuje požadované právne následky, aj keď sa adresát o jej obsahu nedozvedel. Právne úkony a informácie doručované podľa tejto Zmluvy formou elektronickej pošty sa doručujú na e-mailové adresy uvedené v čl. X. bode 7 tejto Zmluvy, pokiaľ si Zmluvné strany navzájom neoznámili inú adresu na doručovanie. Informácie doručované formou elektronickej pošty sa považujú za doručené nasledujúci deň po ich preukázateľnom odoslaní. V prípade, že dôjde u niektorej zo Zmluvných strán k zmene akéhokoľvek údaju uvedeného v záhlaví tejto Zmluvy alebo v čl. X. bod 7 tejto Zmluvy, zaväzuje sa táto Zmluvná strana bezodkladne, najneskôr do 10 dní odo dňa účinnosti tejto zmeny, o tejto zmene písomne informovať druhú Zmluvnú stranu.

# Meniť alebo dopĺňať obsah tejto Zmluvy je možné len formou písomných a očíslovaných dodatkov podpísaných oprávnenými zástupcami oboch Zmluvných strán.

# Zmluvné strany sa dohodli, že spory vzniknuté z tejto Zmluvy budú riešiť vzájomnou dohodou. Pokiaľ sa Zmluvné strany vzájomným rokovaním na vyriešení sporu nedohodnú, tak je ktorákoľvek zo Zmluvných strán oprávnená sa s návrhom na riešenie sporu obrátiť na vecne a miestne príslušný súd v Slovenskej republike.

# Práva získané v rámci plnenia tejto Zmluvy prechádzajú aj na prípadného právneho nástupcu Objednávateľa. Zmena v osobe Zhotoviteľa (napr. právne nástupníctvo) nemá vplyv na oprávnenia udelené na základe tejto Zmluvy.

# Túto Zmluvu uzatvorili Zmluvné strany slobodne, vážne, bez skutkového alebo právneho omylu a na znak súhlasu ju podpísali prostredníctvom svojich oprávnených zástupcov.

# V prípade, že niektoré z ustanovení tejto Zmluvy bude posúdené ako neplatné, neúčinné či nevymáhateľné, nebude mať táto skutočnosť vplyv na platnosť zostávajúcich ustanovení tejto Zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a čo najlepšie zodpovedajúce jeho pôvodne zamýšľanému účelu.

# Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

# Táto Zmluva sa vyhotovuje v 6 vyhotoveniach, z ktorých 4 vyhotovenia si ponechá Objednávateľ a 2 vyhotovenia obdrží Zhotoviteľ.

# Neoddeliteľnou súčasťou tejto zmluvy sú jej prílohy:

Príloha č. 1 Požiadavky verejného obstarávateľa na vypracovanie diela: **„Projektová dokumentácia na sanáciu stavebných porúch, obnovu plavárne, ZŠ Pankúchova 4, Bratislava “**

 Príloha č. 2 Statický posudok v elektronickej podobe

 Prílohu č. 3 Zoznam subdodávateľov

|  |  |
| --- | --- |
| **Zhotoviteľ:**  | **Objednávateľ:** |
| V\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_ | V Bratislave dňa \_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **[•]**[•] | **Mestská časť Bratislava - Petržalka**Ing. Ján Hrčka, starosta |

**Príloha č. 1**

**Požiadavky verejného obstarávateľa na vypracovanie Diela:**

**„Projektová dokumentácia na sanáciu stavebných porúch, obnovu plavárne ­– ZŠ Pankúchova 4, Bratislava“**

Projektová dokumentácia pre realizáciu stavby „**Sanácia stavebných porúch, obnova plavárne ­– ZŠ Pankúchova 4, Bratislava“**  (ďalej iba **„ PSPS a PDRS“)** bude vypracovaná v nižšie uvedenom členení aj pre konanie na stavebné povolenie.

Predmet zákazky : Projektová dokumentácia pre „Sanácia stavebných porúch, obnova plavárne ­– ZŠ Pankúchova 4, Bratislava“, v rozsahu **PSPS** (projekt pre stavebné povolenie stavby), **PDRS**, (projektová dokumentácia pre realizáciu stavby), **OAD** (odborný autorský dohľad).V rámci objektu ZŠ sa jedná najmä o obnovu a sanáciu v objekte B1 a B2, prípadne priľahlých priestorov a konštrukcii k bazénovej časti.

**Požiadavky na vypracovanie PSPS a PDRS pre jednotlivé profesie**:

Projektová dokumentácia pre **PSPS** alebo **PDRS**, textová a výkresová časť dokumentácie bude spracovaná a odovzdaná v podrobnostiach a rozsahu, požadovaných pre jednotlivé stupne dokumentácie podľa usmernení cenníka projektových prác IČ UNIKA 2022 a všeobecných požiadaviek pre stavebné konania a realizáciu stavieb obdobného charakteru .

1. Architektonicko - stavebné riešenie:
* zameranie a preverenie skutkového stavu objektu pre potreby obnovy,
* vypracovanie lokálnych zmien a upravenej dispozície, podľa platnej STN, požiadaviek RUVZ, HaZZu SR, IP a požiadaviek vedenia ZŠ,
* statické posúdenie jestvujúceho stavu objektu a konštrukčných zásahov do jestvujúcej dispozície,
* obnova jestvujúceho stavu plavárne a priľahlých priestorov,
* plán BOZP a PO pre realizáciu stavebných prác.
1. Statické posúdenie stavby:
* podkladom na spracovanie sanácie v objekte B1 a B2 je vypracovaný „**Statický posudok a návrh sanácie**“, ktorý vypracoval Ing. M. Petráš,
* sanáciu v objektoch B1 a B2 spracovať s ohľadom na rentabilnosť navrhnutých konštrukcii v jestvujúcom objekte,
* v prípade potreby sanovať iné dotknuté objekty ako B1 a B3, konzultovať s objednávateľom.
1. Elektroinštalácie:
* vypracovanie projektu pre novú inštaláciu silno a slabo prúdové rozvody a pre dátové rozvody, podľa STN a požiadaviek vedenia ZŠ, zabezpečenie EZS, preveriť NN elektro prípojku do objektu
1. Zdravotechnické inštalácie:
* posúdiť stav hlavných rozvodov vody, splaškovej a dažďovej kanalizácie uzatváracích armatúr, v prípade potreby navrhnúť ich výmenu
* zhotovenie lokálne nových potrebných rozvodov vodovodného potrubia studenej

a teplej vody, splaškovej kanalizácie od zariaďovacích predmetov zdravotechniky k hlavným rozvodom vody, napojenie na verejnú kanalizáciu. V prípade potreby navrhnúť ich výmenu. Výmena všetkých zariaďovacích predmetov.

1. Plynoinštalácia:
* posúdiť stav hlavných rozvodov vnútornej inštalácie, prípadná lokálna výmena inštalácie ku spotrebičom, riešiť podľa hygienických predpisov a požiadaviek STN.
1. Vzduchotechnika:
* posúdiť stav hlavných rozvodov vzduchotechniky a odvetrania, v prípade potreby navrhnúť ich výmenu alebo navrhnúť nové riešenie v zmysle hygienických predpisov a požiadaviek a príslušných STN.
1. Vykurovanie:
* posúdiť stav hlavných rozvodov vykurovania a uzatváracích armatúr, v prípade potreby navrhnúť ich výmenu,
* posúdiť jestvujúci stav vykurovacích telies, prípadná výmena vykurovacích telies ústredného kúrenia,
* posúdiť stav jestvujúcej lokálnej kotolne, prípadne výmena kotla a zásobníka TUV,
* návrh vyregulovania hydraulického systému UK + tlaková skúška.
1. Technológia pre bazénovú časť:
* spracovať a navrhnúť technológiu pre bazénovú časť podľa súčasných hygienických noriem a STN pre školské bazény,
* navrhnúť technológiu podľa požiadaviek od vedenia ZŠ a ich  potrieb,
* technológiu navrhnúť v koordinácii s ostatnými profesiami a jestvujúcim stavebným priestorom objektu.
1. Požiarna bezpečnosť stavby:
* vypracovanie projektu požiarnej ochrany stavby pre MŠ podľa STN
1. POV- projekt organizácie výstavby
* vypracovanie projektu organizácie výstavby podľa etáp
1. Rozpočet stavby a výkaz výmer
* vypracovanie predpokladaného rozpočtu stavby **pre PSPS**
* vypracovanie položkového výkazu výmer /s figúrami výpočtu / a položkového rozpočtu **pre PDRS zvlášť** / v Excel forme /tabuľke/
1. Ostatné požiadavky:
* PDRS bude vypracovaná v podrobnosti zodpovedajúcej Sadzobníku pre navrhovanie cien projektových prác a IČ UNIKA 2021,
* pre potreby vypracovanie projektovej dokumentácie je nutné zamerať skutkový stav,
* v PDRS požadujeme dodať výkaz výmer, použiteľný vo výberovom konaní na výber zhotoviteľa stavby v zmysle Zákona o verejnom obstarávaní,
* v PDRS požadujeme dodať položkový rozpočet rekonštrukcie v členení po jednotlivých činnostiach,
* PDRS požadujeme dodať v 6-paré pre každú etapu v tlačenej forme farebne a 2x v elektronickej forme na DVD nosiči /dwg a PDF/.

**Požiadavky na výkon odborného autorského dozoru**

Rozsah OAD:

Zhotoviteľ sa tiež zaväzuje vykonať aj odborný autorský dohľad – občasný (ďalej len „**OAD**“) , pre PSPS a PDRS / v zmysle Sadzobníka UNIKA počas realizácie stavebných prác, za účelom posúdenia ich súladu s dodanou dokumentáciou v maximálnom rozsahu 40 hodín.

V Bratislave, október 2022

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Por. č**. | **Obchodné meno**  | **Sídlo subdodávateľa,****IČO** | **Označenie registra, v ktorom je subdodávateľ zapísaný, číslo zápisu** | **Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)** | **Predmet dodávok prác alebo služieb** | **Podiel na celkovom objeme dodávky (%)** | **Podiel subdodávky v € bez DPH** |  |
|  | 1 |   |  |  |   |   |   |   |  |
|  | 2 |   |  |  |   |   |   |   |  |
|  | 3 |   |  |  |   |   |   |   |  |
|  | 4 |   |  |  |   |   |   |   |  |
|  | 5 |   |  |  |   |   |   |   |  |
|  | 6 |   |  |  |   |   |   |   |  |
|  | 7 |   |  |  |   |   |   |   |  |
|  | 8 |   |  |  |   |   |   |   |  |
|  | 9 |   |  |  |   |   |   |   |  |
|  | 10 |   |  |  |   |   |   |   |  |

Príloha č. 3 ZoD Zoznam subdodávateľov